Diari Oficial de la Generalitat Valenciana


Sumari del DOGV 9908, del 05-08-2024 (2024/7990)

RESOLUCIÓ de 27 de juny de 2024, del Servici Territorial d’Indústria, Energia i Mines de València, s’atorga a Promonrg Solar Fotovoltaica 3, SL, modificació de l’autorització, autorització administrativa de construcció i aprovació del Pla de desmantellament i restauració del terreny i l’entorn d’una central de producció d’energia elèctrica fotovoltaica i de la infraestructura d’evacuació, situada a REQUENA, d’una potència instal·lada modificada de 2.310 kWn i d’una potència dels mòduls fotovoltaics modificada de 3.088,8 kWp, denominada “Instal·lació Fotovoltaica Horcajo”. ATALFE/2020/8.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9908

Data del DOGV
:   05-08-2024

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2024/7990

CVE
:   HWAG-G-4278-3990

Data del document
:   27-06-2024

Organisme emissor
:   Conselleria d'Innovació, Indústria, Comerç i Turisme

Tipus de document
:   Resolució

Anàlisi jurídica

*Antecedents*

Una vegada vista la Resolució per la qual s’atorgava a Promonrg Solar Fotovoltaica 3, SL, l’autorització d’implantació en sòl no urbanitzable, l’autorització administrativa prèvia, l’autorització administrativa de construcció i s’aprovava el Pla de desmantellament i de restauració del terreny i l’entorn afectat d’una central de producció d’energia elèctrica de tecnologia fotovoltaica i de la infraestructura d’evacuació d’esta, situada en el terme municipal de Requena (València), d’una potència instal·lada de 2.035 kWn i d’una potència dels mòduls fotovoltaics de 2.272,05 kWp, denominada “Horcajo”, que va emetre el 9/9/2022 el Servici Territorial d’Indústria Energia i Mines de València.

Una vegada vista la sol·licitud, de 23/12/2022, de modificació de l’autorització d’implantació en sòl no urbanitzable, l’autorització administrativa prèvia, l’autorització administrativa de construcció, relativa a la instal·lació elèctrica les característiques de la qual s’indiquen a continuació, pel procediment integrat d’autorització de centrals fotovoltaiques que s’ha d’emplaçar sobre sòl no urbanitzable que establix el Decret llei 14/2020, de 7 d’agost, del Consell, de mesures per a accelerar la implantació d’instal·lacions per a l’aprofitament de les energies renovables per l’emergència climàtica i la necessitat de la urgent reactivació econòmica (d’ara en avant, DL 14/2020), en què s’han sol·licitat els canvis següents:

Nom de la instal·lació: Instal·lació Fotovoltaica Horcajo

Grups generadors:

Potència total: 3.088,8 kWp

Nre. de mòduls: 5.616

Potència unitària 550 Wp

Tipologia: Monocristal·lí monofacial

Sistema de subjecció i ancoratge: suports fixos i tipus de subjecció i ancoratge mitjançant clavaments.

Potència nominal de l’inversor 1 inversor de 2.930 kW, limitat pel fabricant.

Potència total limitada 2.310 kW.

Infraestructures d’evacuació.

Centre de transformació en una caseta d’obra prefabricada de formigó, de 2.933 kVA, amb una relació de tensió de 0,66/20 kV, la qual està formada per 1 cel·la de línia i 1 cel·la de protecció.

Segons el que s’indica en l’article 3 del Reial decret 413/2014, de 6 de juny, pel qual es regula l’activitat de producció d’energia elèctrica a partir de fonts d’energia renovables, cogeneració i residus, la potència instal·lada és de 2.310 kW.

Després dels requeriments de 20/03/2024, s’ha aportat, juntament amb la sol·licitud, la documentació justificativa següent en les dates que s’indiquen:

Refós del Pla de desmantellament adaptat a la nova execució firmat el 05/04/2024.

Nou permís d’accés modificat pel gestor de la xarxa I-DE Redes Eléctricas Inteligentes, SA, el 14 de juny de 2024, que preveu ampliar la capacitat d’accés i connexió a 2.310 kW. El permís d’accés i connexió és del 18.02./2021.

Justificació del compliment dels requisits que s’indiquen en els informes que s’han emés (de 05.04.2024).

Programa d’implementació de mesures de la instal·lació solar fotovoltaica Horcajo (de 05.04.2024).

Una vegada vist que complix el que s’indica en l’article 115.2 de l’RD 1955/2000, per la qual cosa no cal una nova autorització prèvia, però que la planta presenta modificacions substancials respecte a l’article 115.3 del Reial decret esmentat, per la qual cosa no és possible obtindre directament l’autorització d’explotació, ja que és necessari obtindre l’autorització de construcció de la planta modificada.

Una vegada comprovat que la modificació que s’ha presentat no suposa canvis en la implantació atorgada, no presenta noves afeccions ambientals, ni territorials, ni paisatgístiques respecte a les que ja es preveuen en la tramitació.

Una vegada comprovat que s’ha adaptat el Pla de desmantellament a l’execució modificada plantejada, però respectant el sentit inicial d’este.

Una vegada comprovat que la instal·lació disposa dels permisos actualitzats d’accés i connexió vigents per a la totalitat de la potència instal·lada.

Com que es tracta d’un projecte amb una potència de generació superior o igual a 10 MW, en virtut de l’article 33.1 del Decret llei 14/2020, de 7 d’agost, es tramita, des del 23 d’abril de 2022, pel procediment d’urgència d’acord amb la Llei 39/2015, de procediment administratiu comú de les administracions públiques.

*Fonaments de dret*

La instrucció i la resolució d’este procediment administratiu corresponen a la Generalitat Valenciana, ja que la instal·lació elèctrica objecte d’este es troba íntegrament en el territori de la Comunitat Valenciana i no s’enquadra en les que preveu l’article 3.13 de la Llei 24/2013, de 26 de desembre, del sector elèctric, que són competència de l’Administració general de l’Estat.

De conformitat amb l’article 53.1 de la Llei 24/2013, de 26 de desembre, del sector elèctric, la construcció de les instal·lacions de producció d’energia elèctrica requerix una autorització administrativa prèvia i una autorització administrativa de construcció.

El procediment és el que establix el capítol II del títol III del Decret llei 14/2020, de 7 d’agost, del Consell, de mesures per a accelerar la implantació d’instal·lacions per a l’aprofitament de les energies renovables per l’emergència climàtica i la necessitat de la urgent reactivació econòmica (DL 14/2020), ja que es tracta d’una central fotovoltaica que s’implantarà en sòl no urbanitzable, tenint en compte el que establix l’article 7.3 del Decret 88/2005, de 29 d’abril.

La instrucció d’este procediment és competència del Servici Territorial d’Indústria, Energia i Mines de València, segons l’Orde 3/2024, de 16 d’abril, de la Conselleria d’Innovació, Indústria, Comerç i Turisme, mitjançant la qual es desplega el Decret 226/2023, del Consell, de 19 de desembre, pel qual s’aprova el Reglament orgànic i funcional de la Conselleria d’Innovació, Indústria, Comerç i Turisme, i segons el que disposa l’article 22 del Decret llei 14/2020, de 7 d’agost, del Consell, de mesures per a accelerar la implantació d’instal·lacions per a l’aprofitament de les energies renovables per l’emergència climàtica i la necessitat de la reactivació econòmica urgent, i la resolució correspon a la persona titular de la Direcció del Servici Territorial d’Indústria, Energia i Mines de València de la Conselleria d’Innovació, Indústria, Comerç i Turisme.

A més, d’acord amb l’article 21.5 de la Llei 24/2013, de 26 de desembre, formaran part de la instal·lació de producció les seues infraestructures d’evacuació, que inclouen la connexió amb la xarxa de transport o de distribució i, si és el cas, la transformació d’energia elèctrica.

D’acord amb la Llei 21/2013, de 9 de desembre, d’avaluació ambiental, i la Llei 2/1989, de 3 de març, de la Generalitat Valenciana, d’impacte ambiental, la instal·lació objecte d’este procediment no constituïx un projecte sotmés a una avaluació d’impacte ambiental ni tampoc la modificació d’este.

D’acord amb l’article 53.1.a de la Llei 24/2013, de 26 de desembre, del sector elèctric, l’autorització administrativa d’instal·lacions de generació no es pot atorgar si el titular no ha obtingut prèviament els permisos d’accés i de connexió a les xarxes de transport o distribució corresponents.

D’acord amb l’article 36.2 del Reial decret 413/2014, de 6 de juny, pel qual es regula l’activitat de producció d’energia elèctrica a partir de fonts d’energia renovables, cogeneració i residus, per a obtindre l’autorització de la instal·lació, és un requisit previ indispensable obtindre els permisos d’accés i connexió a les xarxes de transport o distribució corresponents per a la totalitat de la potència de la instal·lació, sense perjuí que l’article 53.1 de la Llei 24/2013, de 26 de desembre, disposa que les autoritzacions administratives d’instal·lacions de generació es poden atorgar per a una potència instal·lada superior a la capacitat d’accés que figura en el permís d’accés.

D’acord amb la redacció vigent de l’article 3 del Reial decret 413/2014, de 6 de juny, pel qual es regula l’activitat de producció d’energia elèctrica a partir de fonts d’energia renovables, cogeneració i residus, en el cas d’instal·lacions fotovoltaiques, la potència instal·lada serà la inferior d’entre les dos següents:

La suma de les potències màximes unitàries dels mòduls fotovoltaics que configuren esta instal·lació, mesurades en condicions estàndard segons la norma UNE corresponent.

La potència màxima de l’inversor o, si és el cas, la suma de les potències dels inversors que configuren esta instal·lació.

D’acord amb el que disposen l’article 53.4 de la Llei 24/2013, de 26 de desembre, del sector elèctric; l’article 121 del Reial decret 1955/2000, d’1 de desembre, i l’article 8 del Decret 88/2005, de 29 d’abril, els sol·licitants d’autoritzacions d’instal·lacions de producció d’energia elèctrica han d’acreditar la seua capacitat legal, tècnica i economicofinancera que s’exigix per a dur a terme cada un dels projectes que presenten, tot això sense perjuí del que preveu este últim en relació amb l’exempció d’acreditació d’estes capacitats que potestativament puga atorgar l’Administració per als que estiguen exercint l’activitat.

D’acord amb l’article 53.1.b de la Llei 24/2013, del sector elèctric, per a sol·licitar l’autorització administrativa de construcció, el promotor presentarà un projecte d’execució juntament amb una declaració responsable que acredite el compliment de la normativa que li siga aplicable.

Segons el que establix el capítol III del títol III del DL 14/2020, la persona titular de la instal·lació està obligada a desmantellar-la completament i restaurar els terrenys i l’entorn en finalitzar l’activitat, i ha de constituir una garantia econòmica a favor de l’òrgan competent en matèria d’energia per a autoritzar la instal·lació, l’import de la qual serà la capitalització del pressupost de desmantellament de la central fotovoltaica i de restauració del terreny i l’entorn afectat al tipus d’interés legal dels diners, considerant una vida útil de la instal·lació de 30 anys. En cap cas este import serà inferior al 5 % del pressupost d’execució material del projecte tècnic. Esta garantia es cancel·larà quan la titular de la instal·lació acredite el compliment de les obligacions a les quals està afecta. Segons l’article 115.2 de l’RD 1955/2000, les modificacions d’instal·lacions de generació que hagen obtingut una autorització administrativa prèvia podran obtindre una autorització administrativa de construcció sense requerir una nova autorització administrativa prèvia quan es complisquen totes les condicions que s’hi indiquen.

Segons l’article 115.3 de l’RD 1955/200, a l’efecte del que s’establix en l’article 53.2 de la Llei 24/2013, de 26 de desembre, es consideren modificacions no substancials, i només han d’obtindre l’autorització d’explotació, amb l’acreditació prèvia del compliment de les condicions de seguretat de les instal·lacions i de l’equip associat, les que complisquen les característiques que s’hi indiquen.

La DA 14a de l’RD 1955/2000 definix la consideració d’una instal·lació de generació a l’efecte dels permisos d’accés i connexió.

En consideració del que s’ha exposat, i una vegada s’han complit els requisits i els procediments legals i reglamentaris que s’establixen en la legislació vigent aplicable,

RESOLC

*Primer*

Deixar sense efecte l’autorització administrativa de construcció que es va atorgar en la resolució firmada el 9/9/2022 amb les característiques següents:

Promotor: Promonrg Solar Fotovoltaica 3, SL (NIF: B-40591059)

Nom de la instal·lació: Horcajo

Tecnologia: fotovoltaica

Grups generadors:

Potència total (kWp): 2.272,05

Nre. de mòduls: 5.346

Potència unitària (kWp): 0,425

Tipologia: panells de tecnologia Mono perc.

Sistema de subjecció i ancoratge: mòduls fotovoltaics muntats directament sobre el sòl en una estructura amb seguidor solar est-oest.

Potència nominal de l’inversor (kW): 2.035

Infraestructures d’evacuació: Els inversors, mitjançant la xarxa de baixa tensió, es connecten a un centre de transformació per a elevar la tensió, i l’energia que generen s’evacuarà mitjançant una línia subterrània d’AT de 20 kV, la qual passa per un centre de seccionament i un centre de protecció i mesura. Esta línia es dividix en els trams següents:

Línia elèctrica subterrània abonat 20 kV (tram: centre de transformació – fins al centre de protecció i mesurament), de 191 m longitud i amb un conductor HEPRZ1 12/20 kV 3 (1 x 150) mm² K Al + H16.

Línia elèctrica subterrània abonat 20 kV (tram: centre de protecció i mesurament – fins al centre de seccionament), de 5 m longitud i amb un conductor HEPRZ1 12/20 kV 3 (1 x 150) mm² K Al + H16.

Ubicació:

Grups generadors: polígon 14, parcel·la 379, del terme municipal de Requena (València).

Infraestructura d’evacuació: polígon 14, parcel·la 379, del terme municipal de Requena (València).

Centre geomètric (coordenades UTM): coordenades UTM ETRS89 (fus 31): x = 958094.79 m E; y = 6300220.14 m N

I atorgar, a la persona peticionària, l’autorització administrativa de construcció de la modificació de la instal·lació de producció d’energia elèctrica a partir de fonts renovables i les infraestructures d’evacuació d’estes de l’energia elèctrica generada que disposa d’una autorització prèvia amb les característiques següents:

Promotor: Promonrg Solar Fotovoltaica 3, S.L.

Nom de la instal·lació: Instal·lació Fotovoltaica Horcajo

Tecnologia: fotovoltaica

Grups generadors:

Potència total: 3.088,8 kWp  / 2.310 kWn

Nre. de mòduls: 5.616

Potència unitària: 550 Wp

Tipologia: monocristal·lí monofacial

Sistema de subjecció i ancoratge: suports fixos i tipus de subjecció i ancoratge mitjançant clavaments.

Potència nominal de l’inversor: 1 inversor de 2.930 kW (2.310 kW)

Limitador en l’inversor: 1 inversor amb una potència nominal de 2.930 kW. Potència total limitada de 2.310 kW.

Potència del permís d’accés i connexió: 3.000 kW

Infraestructures d’evacuació:

Centre de transformació en una caseta d’obra prefabricada de formigó, de 2.933 kVA, amb una relació de tensió de 0,66/20 kV, formada per 1 cel·la de línia i 1 cel·la de protecció.

Línia subterrània de 20 kV i una freqüència de 50 Hz, tipus HEPR-Z1 Al 12/20 kV de 3 x 150 mm2  + H16, de 196 m de longitud, entre el centre de transformació i el centre de seccionament de companyia.

Punt de connexió a la xarxa: línia 02 Huerto Honrubia de 20 kV de l’STR Requena, entre els suports 630650 i 630655, de manera que és necessari que s’instal·le un centre de seccionament i un nou suport de conversió aerosubterrani, tramitats en un expedient independent.

Xarxa a la qual es connecta: Xarxa de distribució d’I-DE Redes Eléctricas Inteligentes, SAU.

Ubicació: els grups generadors i la infraestructura d’evacuació se situen a Requena.

Grups generadors, polígon 14, parcel·la 379.

Centre de transformació: polígon 14, parcel·la 379.

Línia elèctrica de 20 kV, tram subterrani 1, des del transformador fins a les cel·les de protecció i mesurament, longitud, 191 m. Polígon 14, parcel·les 379

Línia elèctrica de 20 kV, tram subterrani 2: des del centre de protecció i mesurament fins al centre de seccionament, longitud 5 m, polígon 14, parcel·les 375 centre geomètric coordenades UTM ETRS89 Fus 31, x = 660.984,79 E, y = 4.378.925,14 N

D’acord amb els projectes i la documentació que consta en l’expedient:

Projecte per a l’autorització administrativa prèvia i de construcció de parc fotovoltaic sobre terreny i connectat a la xarxa que inclou la planta, el centre de transformació i la línia d’evacuació, firmat el 06 de febrer de 2024, juntament amb una declaració responsable dels tècnics competents, el projectista i el director d’execució d’obres, firmada el 06/02/2024, i una declaració responsable de la persona tècnica competent projectista d’acord amb l’article 53.1b de la Llei 24/2013, de 26 de desembre, del sector elèctric, firmada el 06/02/2024.

Memòria de justificació de compliment de l’article 11 del Decret llei 14/2020, de data 27 de novembre de 2020 i 4 d’abril de 2024.

Pressupost global de la instal·lació: 1.133.116,99 euros (un milió cent trenta-tres mil cent setze euros amb noranta-nou cèntims d’euro).

En l’execució del projecte s’han de tindre en compte les condicions següents:

Les instal·lacions s’han d’executar segons el projecte o els projectes presentats i els seus annexos, si és el cas, i d’acord amb els condicionats tècnics establits per les administracions públiques, els organismes i les empreses de servici públic o d’interés general afectats per les presents instal·lacions i que han sigut acceptats pel sol·licitant.

Les instal·lacions que s’executaran han de complir, en tot cas, el que s’establix en el Reial decret 223/2008, de 15 de febrer, pel qual s’aproven el Reglament sobre condicions tècniques i garanties de seguretat en línies elèctriques d’alta tensió i les instruccions tècniques complementàries ITC-LAT 01 a 09; el Reial decret 337/2014, de 9 de maig, pel qual s’aproven el Reglament sobre condicions tècniques i garanties de seguretat en instal·lacions elèctriques d’alta tensió, i les instruccions tècniques complementàries ITC-RAT 01 a 23, i el Reial decret 842/2002, de 2 d’agost, pel qual s’aproven el Reglament electrotècnic per a baixa tensió i les instruccions tècniques complementàries. Així mateix, el Reial decret 1432/2008, de 29 d’agost, pel qual s’establixen mesures per a la protecció de l’avifauna contra la col·lisió i l’electrocució en línies elèctriques d’alta tensió.

La potència total instal·lada (2.310 kW) és inferior a la capacitat d’accés a la xarxa concedida (3.000 kW), per la qual cosa no es requerirà un sistema de control coordinat per a tots els mòduls de generació que autoritza esta resolució (no s’autoritzen les instal·lacions d’emmagatzematge) que impedisca que la potència activa que puga injectar la instal·lació a la xarxa supere la capacitat d’accés esmentada.

La central elèctrica objecte d’esta resolució, d’acord amb la potència instal·lada, ha de complir les prescripcions tècniques i d’equipament que, sobre esta qüestió, establix l’article 7 del Reial decret 413/2014, de 6 de juny, i la resta de normativa de desplegament, sobre requisits de resposta davant de buits de tensió, adscripció a un centre de control de generació, telemesurament en temps real i la resta d’obligacions que establix la regulació del sector elèctric per al tipus d’instal·lacions en què estes s’enquadren.

El termini màxim per a sol·licitar l’autorització d’explotació és de 5 anys des que es notifique al titular de la instal·lació esta resolució d’acord amb el cronograma dels treballs que figura en el projecte d’execució que s’autoritza, sense perjuí de les possibles pròrrogues que estiguen justificades.

La pròrroga de l’autorització no es podrà concedir si excedix la data o dates de caducitat dels permisos d’accés i connexió a la xarxa elèctrica corresponents a la instal·lació.

Sense perjuí del que s’establix en l’article 28 del Reial decret llei 8/2023, de 27 de desembre, pel qual s’adopten mesures per a afrontar les conseqüències econòmiques i socials derivades dels conflictes a Ucraïna i Orient Pròxim, així com per a pal·liar els efectes de la sequera.

La titular d’esta resolució estarà obligada a comunicar a este òrgan, per registre electrònic i amb la diligència adequada, les incidències dignes d’esment que es produïsquen durant l’execució.

La titular d’esta resolució ha de complir els deures i les obligacions derivats de la legislació de prevenció de riscos laborals vigent durant la construcció.

Sense perjuí del que preveu l’article 12.4 del Decret 88/2005, de 29 d’abril, el personal tècnic en la matèria adscrit a este servici territorial o a la direcció general amb competències en matèria d’energia podrà fer les comprovacions i les proves que considere necessàries durant les obres i quan finalitzen estes per a verificar que s’adeqüen a la documentació tècnica presentada i que complixen la legislació vigent i les condicions d’esta resolució.

Una vegada finalitzades les obres de construcció de les instal·lacions, la titular, en el termini màxim de deu dies hàbils, ha de sol·licitar l’autorització d’explotació provisional per a proves segons el Reial decret 413/2014, de 6 de juny, pel qual es regula l’activitat de producció d’energia elèctrica a partir de fonts d’energia renovables, cogeneració i residus, i en els termes que establix l’article 12 del Decret 88/2005, de 29 d’abril.

Juntament amb esta sol·licitud, s’han de presentar els certificats de direcció i final d’obra, subscrits per una persona facultativa competent, que acrediten que s’adeqüen als reglaments tècnics en la matèria segons el que establix la normativa vigent per als projectes d’instal·lacions elèctriques i, igualment, respecte d’esta autorització administrativa prèvia i de construcció. Quan els certificats de direcció i final d’obra esmentats no estiguen visats pel col·legi professional corresponent, es presentaran amb la declaració responsable oportuna, segons indica la Resolució de 22 d’octubre de 2010, de la Direcció General d’Energia, publicada en el DOCV núm. 6389, de data 3 de novembre de 2010.

Igualment, s’ha d’adjuntar la documentació requerida segons l’ITC-LAT 04 del Reial decret 223/2008, de 15 de febrer, pel qual s’aprova el Reglament sobre condicions tècniques i garanties de seguretat en línies elèctriques d’alta tensió; l’ITC RAT-22 del Reial decret 337/2014, de 9 de maig, pel qual s’aprova el Reglament sobre condicions tècniques i garanties de seguretat en instal·lacions elèctriques d’alta tensió, i el Reial decret 842/2002, de 2 d’agost, pel qual s’aproven el Reglament electrotècnic per a baixa tensió i les instruccions tècniques complementàries.

Així mateix, s’acompanyarà amb la cartografia de la instal·lació executada, en el format que establisca l’òrgan substantiu.

La persona titular té l’obligació de constituir una garantia econòmica per al compliment de l’obligació de desmantellar la instal·lació i restaurar els terrenys i l’entorn per un import de 386.056,28 € (tres-cents huitanta-sis mil cinquanta-sis euros amb vint-i-huit cèntims), i s’ha d’acreditar la deguda constitució (aportant la carta de pagament corresponent) amb la sol·licitud d’autorització d’explotació provisional de la instal·lació, que és un requisit indispensable per a poder atorgar-la.

La garantia s’ha de depositar en l’Agència Tributària Valenciana, de la qual serà beneficiari el Servici Territorial d’Indústria, Energia i Mines, en què han de constar les dades de la instal·lació (nom de la instal·lació, potència instal·lada, municipis a on se situen els grups generadors) i que es deposita per al compliment de l’obligació de desmantellament de la instal·lació i restauració dels terrenys i el seu entorn.

Esta garantia es cancel·larà quan la persona titular de la instal·lació acredite el compliment de les obligacions a les quals està afecta.

L’autorització d’explotació provisional no es podrà concedir si les instal·lacions de connexió a la xarxa de distribució o transport no s’han finalitzat i s’ha sol·licitat l’autorització d’explotació, de manera que l’entrada en servici de la central elèctrica puga ser efectiva.

Una vegada haja obtingut l’autorització d’explotació provisional, la titular ha de sol·licitar la inscripció prèvia en el registre administratiu d’instal·lacions de producció d’energia elèctrica, per a la qual cosa ha de presentar la documentació pertinent segons l’article 39 del Reial decret 413/2014, de 6 de juny. Es tindrà en compte el que s’indica en l’article 41 pel que fa a la caducitat i la cancel·lació d’esta inscripció.

Segons el que indica l’article 39.6 del Reial decret 413/2014 esmentat, la inscripció de la instal·lació en el Registre d’instal·lacions de producció d’energia elèctrica amb caràcter previ permetrà el funcionament en proves d’esta.

Una vegada finalitzades les proves de les instal·lacions amb resultat favorable, la titular, en el termini màxim de deu dies hàbils, ha de sol·licitar l’autorització d’explotació definitiva segons el Reial decret 413/2014, de 6 de juny, pel qual es regula l’activitat de producció d’energia elèctrica a partir de fonts d’energia renovables, cogeneració i residus, i segons el Decret 88/2005, de 29 d’abril. S’hi han d’adjuntar els certificats pertinents segons el que indiquen els punts anteriors.

Una vegada obtinguda l’autorització d’explotació definitiva, la titular sol·licitarà la inscripció definitiva en el Registre administratiu d’instal·lacions de producció d’energia elèctrica, per a la qual cosa ha de presentar la documentació pertinent segons l’article 40 del Reial decret 413/2014, de 6 de juny.

No sol·licitar les autoritzacions d’explotació dins del termini suposarà la caducitat de les autoritzacions concedides.

La titular de la instal·lació té l’obligació de desmantellar la instal·lació i restituir els terrenys i l’entorn afectat una vegada caducades les autoritzacions, o pel tancament definitiu de la instal·lació. Ha d’obtindre l’autorització de tancament definitiu de la instal·lació, segons el que indica l’article 53.5 de la Llei 24/2013, de 26 de desembre, del sector elèctric, així com per al tancament temporal.

S’informa que la transmissió o el canvi de titularitat, les modificacions substancials de la instal·lació i el tancament temporal o definitiu de la instal·lació autoritzada per a esta resolució requerixen una autorització administrativa prèvia, d’acord amb el que preveu el Decret 88/2005, de 29 d’abril, del Consell de la Generalitat, pel qual s’establixen els procediments d’autorització d’instal·lacions de producció, transport i distribució d’energia elèctrica que són competència de la Generalitat. Així mateix, no es podran transmetre les autoritzacions concedides mentres la central no estiga completament executada i haja obtingut l’autorització d’explotació.

Tal com s’indica en l’article 38 del DL 14/2020, la concessió de la llicència urbanística municipal obligarà la persona titular o propietària de la instal·lació, sense perjuí de l’exacció dels tributs que corresponguen legalment per la prestació del servici municipal o per l’execució de construccions, instal·lacions i obres, a pagar el corresponent cànon d’ús i aprofitament en sòl no urbanitzable i a complir la resta de compromisos assumits i determinats en la llicència corresponent.

El cànon d’ús i aprofitament respectiu l’establirà l’Ajuntament en la llicència corresponent, per una quantia equivalent al 2 % dels costos que s’estimen de les obres d’edificació i de les obres necessàries per a implantar la instal·lació (el pressupost d’execució material del total de la instal·lació ascendix a 1.133.116,99 € [un milió cent trenta-tres mil cent setze euros amb noranta-nou cèntims d’euro]). El cànon es reportarà d’una sola vegada en ocasió de l’atorgament de la llicència urbanística, i l’ajuntament pot acordar, a sol·licitud de l’interessat, el fraccionament o l’ajornament del pagament, sempre dins del termini de vigència concedit. L’atorgament d’una pròrroga del termini no comportarà un cànon urbanístic nou.

L’Ajuntament podrà acordar la reducció de fins a un 50 % quan la instal·lació siga susceptible de crear ocupació de manera significativa en relació amb l’ocupació local. L’impagament donarà lloc a la caducitat de la llicència urbanística. La percepció del cànon correspon als municipis i les quantitats ingressades per este concepte s’integraran en el patrimoni municipal del sòl.

Segons el que establix l’article 26 del Reial decret 1183/2020, de 29 de desembre, d’accés i connexió a les xarxes de transport i distribució d’energia elèctrica, els permisos d’accés i de connexió d’instal·lacions construïdes i en servici caducaran quan, per causes imputables a la titular de la instal·lació diferents del tancament temporal, finalitze l’abocament d’energia a la xarxa per un període superior a tres anys.

*Segon*

Deixar sense efecte l’aprovació del Pla de desmantellament de la Resolució firmada el 9/9/2022 i aprovar el nou Pla de desmantellament de la instal·lació i de restauració del terreny i l’entorn afectat, el pressupost del qual ascendix a 147.892,64 € (cent quaranta-set mil huit-cents noranta-dos euros amb seixanta-quatre cèntims). Document:

Pla de desmantellament de parc solar fotovoltaic i de restauració del terreny i l’entorn, de 05/04/2024, i la declaració responsable vinculada del tècnic projectista.

La persona titular constituirà la garantia econòmica que es detalla en l’autorització de construcció prèviament a la sol·licitud d’autorització d’explotació provisional, segons el que indica el DL 14/2020.

*Tercer*

D’acord amb el que disposa l’article 31 del DL 14/2020:

Publicar esta resolució en el *Diari Oficial de la Generalitat Valenciana*  i en el *Butlletí Oficial de la Província de València*, tenint en compte que la publicació d’esta es farà, igualment, a l’efecte que determina l’article 44 de la Llei 39/2015, d’1 d’octubre, del procediment administratiu comú de les administracions públiques, de notificació d’esta resolució a les persones titulars desconegudes o amb domicili ignorat o a les que s’ha intentat notificar, però no s’ha pogut aconseguir.

Publicar-la en el lloc d’internet de la Conselleria d’Innovació, Indústria, Comerç i Turisme, en l’apartat d’“Energia”

<https://cindi.gva.es/va/web/energia/instal-lacions-autoritzades>.

Notificar esta resolució a la titular i a totes les administracions públiques o els organismes i les empreses de servicis públics o servicis d’interés general que han intervingut, o han hagut d’intervindre, en el procediment d’autorització; les que han emés, o havien d’emetre, el condicionat tècnic al projecte d’execució; a les persones titulars de béns i drets afectats, així com a la resta de persones interessades en l’expedient.

Les autoritzacions concedides es traslladaran a l’Institut Cartogràfic Valencià perquè incorporen les dades territorials, urbanístiques, mediambientals i energètiques més representatives de la instal·lació a la cartografia pública de la Comunitat Valenciana.

D’acord amb el segon paràgraf de l’article 53.6 de la Llei 24/2013, de 26 de desembre, del sector elèctric, i l’article 6.4 del Decret 88/2005, de 29 d’abril, del Consell de la Generalitat, pel qual s’establixen els procediments d’autorització d’instal·lacions de producció, transport i distribució d’energia elèctrica que són competència de la Generalitat, esta autorització s’atorga, sense perjuí de les concessions, les autoritzacions, les llicències i els permisos, tant públics com privats, que haja d’obtindre el sol·licitant per a executar i posar en marxa la instal·lació a la qual es referix esta resolució, d’acord amb altres disposicions que resulten aplicables i, especialment, les relatives a l’ordenació del territori i el medi ambient. En tot cas, esta autorització s’emet sense perjuí de tercers i no afecta els drets particulars.

Serà causa de revocació d’esta resolució, amb la tramitació prèvia del procediment oportú, l’incompliment o la inobservança de les condicions que s’hi expressen, la variació substancial de les característiques descrites en la documentació presentada (excepte les exigides per condicionats) o l’incompliment o no manteniment dels pressupostos o els requisits essencials o indispensables, legals o reglamentaris, que s’han tingut en compte per a atorgar-la, així com qualsevol altra causa que, degudament i motivadament, ho justifique. En particular, la caducitat dels permisos d’accés i connexió suposarà la ineficàcia de les autoritzacions que s’atorguen en esta resolució.

Contra esta resolució, que no posa fi a la via administrativa, és possible interposar un recurs d’alçada davant de la Direcció General d’Energia i Mines en el termini d’un mes, comptat des de l’endemà del dia en què tinga lloc la notificació de la present, d’acord amb el que disposen els articles 121 i 122 de la Llei 39/2015, d’1 d’octubre, del procediment administratiu comú de les administracions públiques.

  

València, 27 de juny de 2024

Roberto Javier Anchel Añó

Cap del Servici Territorial d'Indústria, Energia i Mines